Vegan βασιλόπιτα
Μια βασιλόπιτα πεντανόστιμη, αφράτη και ιδανική αν ακολουθείτε vegan διατροφή.
500 γρ. (2 1⁄2 κούπες) ρόφημα (γάλα) αμυγδάλου χωρίς ζάχαρη, σε θερμοκρασία δωματίου, 20 γρ. (4 κουτ. γλυκού) μηλόξιδο, 40 γρ. (3 κουτ. σούπας) κονιάκ, 165 γρ. (λίγο παραπάνω από 3/4 κούπας) ηλιέλαιο + λίγο για τη φόρμα, 350 γρ. (1 + 3/4 κούπας) ζάχαρη λευκή, κρυσταλλική, 1 καλή πρέζα αλάτι, 1/3 κουτ. γλυκού μοσχοκάρυδο, τριμμένο, 1,5 γρ. (1/2 κουτ. γλυκού) μαστίχα, τριμμένη, 6 γρ. (2 κουτ. γλυκού) μαχλέπι, κοπανισμένο, 1 κάψουλα βανιλίνη, ξύσμα από 2 μέτρια πορτοκάλια, 420 γρ. (3 κούπες + 1 1⁄2 κουτ. σούπας) αλεύρι για όλες τις χρήσεις + λίγο για τη φόρμα, 1 κουτ. γλυκού μπέικιν πάουντερ, 1 κουτ. γλυκού μαγειρική σόδα, 75 γρ. αμύγδαλα με τη φλούδα, χοντροκομμένα, ζάχαρη άχνη για το σερβίρισμα
Για την vegan βασιλόπιτα ξεκινάμε και προθερμαίνουμε τον φούρνο στους 170°C.Λαδώνουμε και αλευρώνουμε ένα ταψάκι διαμέτρου 25 εκ.Σε ένα δοχείο ρίχνουμε το  ρόφημα αμυγδάλου και το μηλόξιδο, ανακατεύουμε ελαφρώς και  αφήνουμε για 5-10 λεπτά.Έπειτα προσθέτουμε και το κονιάκ.Σε ένα μπολ κοσκινίζουμε το αλεύρι με το μπέικιν και τη σόδα.Σε ένα άλλο, μεγαλύτερο μπολ  βάζουμε τη ζάχαρη και το ηλιέλαιο και ανακατεύουμε καλά με  σύρμα χειρός.Προσθέτουμε στο μείγμα λαδιού-ζάχαρης το αλάτι, το μοσχοκάρυδο, τη μαστίχα, το  μαχλέπι, τη βανιλίνη και το ξύσμα και συνεχίζουμε με το σύρμα  μέχρι να ενσωματωθούν.Ανακατεύοντας προσθέτουμε σιγά σιγά το μείγμα με το ρόφημα αμυγδάλου, το ξίδι και το κονιάκ.Έπειτα ρίχνουμε σιγά σιγά το  μείγμα του αλευριού, ανακατεύοντας απαλά με μια σπάτουλα σιλικόνης.Προσθέτουμε τα χοντροκομμένα αμύγδαλα και ανακατεύουμε ξανά.Αδειάζουμε στο ταψί, χωρίς να ξεχάσουμε να βάλουμε και το φλουρί.Ψήνουμε στον προθερμασμένο φούρνο για 35-45 λεπτά.Δοκιμάζουμε αν ψήθηκε τρυπώντας στο κέντρο της με ένα λεπτό μαχαίρι αν βγαίνει λερωμένο με υπολείμματα νωπής ζύμης, τότε χρειάζεται κι άλλο ψήσιμο.Βγάζουμε από τον φούρνο, αφήνουμε να κρυώσει εντελώς και ξεφορμάρουμε.Πασπαλίζουμε με ζάχαρη άχνη.
Αλεύρι (ζύμες),Γάλα Αμυγδάλου,Ζάχαρη,Χριστούγεννα,Vegan